text
stringlengths 1
2.05k
|
|---|
उनें गलाया जे बक्ख-बक्ख केन्द्रें गी आतंकवाद कन्नै निब्बड़ने लेई एह् सुनिश्चित करोआना पौग जे कुसै बी मासूम जिंदगी गी कोई नसकान नेईं पुज्जे। इस मौके उप्पर अपने सम्बोधन च मुक्खमंत्री होरें गलाया जे इस समें सरकार दा प्रथम कम्म लोकसभा चुनां गी सफलतापूर्वक तरीके कन्नै आयोजित करोआना ऐ। उनें गलाया जे चुनां दे बाद गै कोई बी राजनैतिक कदम चुक्कना चाहिदा। उनें गलाया जे मानवाधिकार हनन गी पूरी चाल्ली कन्नै खत्म करना होग तां गै सरकारी संस्थानें दी विश्वसनीयता बनी रेही। |
मानू गी प्राचीन दे बारे च मोह ऐ, उसी प्राचीन कन्नै ममता ऐ ते उसी प्राचीन दा मान ऐ ए गल्ल उसदे रोज्जै दे व्यवहारै ते गल्लैं-कत्थै थमां जिन्नी टकोद्धी ऐ इसदा कारण उन्नां गै धुंधला ते बुझारत जन ऐ। |
बस्ती बिच पन्तें दा घर बी इ’यै इक्कला हा, इस घर बर्त, नत्त, नित्त-नियम खूब होंदे। होंदे बी की नेईं। फल्वार जमीनां देईं उड़दियां, फल-फलूट बागै चा आई जंदा ते दुद्ध, देहीं, पनीर, कलाड़ियां घर धंदाला होने करी थ्होई जंदियां। मतलब ऐ जे हर चीजा दी ऐमनी ही, जे घाटा ऐ हा ता छड़ा दिनें धुप्प दा ते रातीं चाननी दा। इत्थै चन्न ते सूरज चढ़दे बी चिरें हे ते ढलदे बी सबेला हे, जि’यां कुसै सरकारी दफ़्तरा दे मलाजम होन। |
दुनियां च कोई नेहा व्याक्ति जां चीज नेईं जिसदे च छड़े गुण जां दोश होन। इंदे दौनें दा कुसै न कुसै मात्रा च मेल गै उसी सधारण ते सभावक बनांदा ऐ। जेकर गुण जादा न ते दोश घट्ट तां ओह् व्यक्ति अच्छा गिनेआ जंदा ऐ, ते जेकर दोश मते न तां घटिया जां भैड़ा। मधुकर हुंदा सब्भनें कोला बड्डा नुक्स हा उंदा शरब पीना। पर इस करी उनें सब्भनें कोला मता अपना गै नुक्सान कीता। ओह् हसमुख ते खुश रौंह्दे हे, हाजर जुआब ते मनै दे साफ। धर्म ते जात-बरादरी दे झगड़े कोला बक्खरे रौंह्दे हे। उनेंगी रहस्यावद च रुचि ही ते कुर्रान शरीफ दा उनेंगी ग्यान हा। पर सारें कोला बड्डी उंदी खूबी ही उंदी कवि होना। ते ओह् सधारण, आम नेह् कवि नेईं हे। जिस कवि गी वेद पाल ‘दीप’ ते पद्मा डोगरी दा सब्भनें कोला श्रेष्ठ कवि आखदे न, ओह् सच्चें गै नेहा कवि होना। |
तपस्वी-हे महाराज ! अस हवणै आस्तै समदां लैन निकले दे आं। सामनै गै मालनी नदी दे कण्ढै साढ़े गुरू कुलपति कण्व हुन्दा आश्रम लब्दा ऐ। उत्थें उन्दी धी शकुन्तला अधिष्ठात्री देवी आंङू रौहन्दी ऐ। जे होर कुसै जरुरी कम्मै मुजब चिर नेईं हुन्दा होऐ तां अन्दर चलो ते सा’ड़ा अतिथि-सत्कार ग्रहन करो। तपस्वियें दे धार्मक कृत्य निर्वीध्न हुन्दे दिक्खियै तुसेंगी सेई होई जाग।धनुषै दी डोरी दा जिसी नशान पेई गेदा ऐ ओ मेरी भुजा (लोकें दी) कियां रक्षा करदी ऐ। |
र्होलू : इक्क ध्याड़े ओ भागां गी दिक्खन आया, पिच्छूं बजिये दी दौं भिड्डें गी रिच्छ फाड़ी गेआ ते उन्दा मुल्ल मुरकु दे नां पेई गेआ। |
इस संग्रैह् दा पैह्ला रेखाचित्र "साढ़ियां नानियां-दादियां" नां कन्नै ऐ। नानियां-दादियां अपने दोह्तरें-पोतरें गी अपनी जिन्द-जान थमां बी मता प्यार करदियां न ते ञ्याने बी इन्दे अग्गैं-पिच्छें गै फराटियां मारदे लभदे न। खुश्बा इन्दे खीसे चा किश चीज बस्त मिली जा। रातीं सौने बेल्लै क्हानियां सनाने दा गुर बी एह् शैल चाल्लीं जानदियां न। पर, आम तौर पर मावें गी इन्दे कन्नै इ’यै शकैत रौह्न्दी ऐ जे एह् जागतें गी चौड़ करी दिंदियां न। रेखाचित्र दे खीरे च इस गल्लै बारै चैन्ता बी जाह्र कीती गेदी ऐ जे अज्जा दे बदलोंदे दौर च एह् सब्बै नेमता चरित्तर-निर्माण करने आह्लियां ते सिक्ख-मत्त देने आह्लियां कत्थां-क्हानियां सुनाने-सुनने दा समां लोकें कोल नेईं रेह्दा। |
इक चाल्ली उन्दा सियासी रोल 1915 ई. थमां गै शुरू होई गेआ हा, जदूं म्हात्मा गांधी दी अपील उप्पर स्वदेशी दा इस्तेमाल करने आले ओ रियास्ता च पहले व्याक्ति बने। कांग्रेस दे सह योगी दी हैसियत कन्ने जदूं अकाली पार्टी ने अपना आंदोलन शुरू कीता तां उनें ओदे कन्ने अपनी हमदर्दी प्रगट करने आस्तै, सरदार साहब ने काली पगड़ी ब’न्ननी शुरू कीती। |
राजनाथ दे जाने परैन्त सोमनाथ ने आखेआ, "चलो जल्दी जल्दी हूनै त्यारी शुरू करी देओ। वक्त बड़ा घट्ट ऐ।" सारे जल्दी जल्दी अन्दरै आली कोठी च आई गे। अन्दर आइयै ओह् सारे भलखोए दे जन इक-दूए गी दिक्खन लगे। इस चाल्ली जाने दी त्यारी करना इक ऐसा कम्म हा, जेह्दे बारै कुसै कदें नेईं हा सोचेआ। |
ब’रे 1998-2008 दे परैंत थमा पीएसएलवी दी एह् 14 मीं डोआरी ऐ। एह्दी 13 डोआरिएं दे जरिए हुन तक्कर 14 भारतीय ते 16 विदेशी उपग्रहें गी अंतरिक्ष दी कक्षा च स्थापत कीता जाई चुके दा ऐ। पीएसएलवी ने अपनी इतेहासक डोआरी च चंद्रयान पैह्ले गी कक्षा च स्थापत कीता। |
दुष्यंत कुमार गी अपने कमरे ‘च बड़दे दिक्खियै प्रिंसीपल सा’ब अग्ग-धूं होई गे। रोहै ने अक्खीं स्हूइआं होई’आं ते मुट्ठियां बट्टन लेई पे। उनें बड़ी मुश्कलें अपने आपै गी काबू ‘च रक्खेआ। आले-दुआले खड़ोते दे प्रोफैसर अक्खी टड्डियै उस रोमांचकारी तमाशे दा इंतजार करन लगे, जेह्ड़ा पलै-खिनै च सामने होने आला हा। |
“इयै, वीरेशवर दे बारे च आक्खा दे हे जे मियें दा फोन आया हा। उनै आपूं सुनेआ, वीरेशवर गी नीं दित्ता। मियां भांचियै आक्खा दे हे जे वीरेशवर गी फौरन भेजी दित्ता जा। सनेहा उनै दित्ता ते वीरेशवर—ओ कुसा चाल्ली रुकने गी त्यार नीं सेही होंदा ऐ।” |
इन्दर ने आक्खेआ ऐ "नैवर माइंड। तुस मेरा फिकर नेईं करो।" |
जाली ते एलिबियन दा इक होर बी साथी हा, ते ओ ही जिमीदारै दी लाडली धो, ओदा मता सारा समां इनें दौनें प्राणिएं कन्ने गै बीतदा हा ओ अपनी दाई दी संभालै च औन्दी ही। जिस बेलै जाली छदें छैदें पैरें उस ञ्यानी कोल आनियै अपना मुंह अग्गें करदी तां ओ उस लेई बगीचे चा घा दीआं त्रिम्बां चुनी लैदी । एलबियन बी छुत कीते दा अपने साथी कन्ने आनी रसदा ते अपनी निक्की मालकन गी खुश करने तांई केई खेड़ां खेडदा। |
अज्ज जिस बेल्लै साढ़े देसा दा इक नमें समाजबादी ढंगै कन्ने निर्माणा होआ करदा ऐ, साढ़े आस्तै ए होर बी जरूरी होई जन्दा ऐ जे अस अपनी धरती दे लोकें गी भलेआं समझने दा जतन करचै। इस कम्मै च लोक-गात साढ़ी बडी मदद करी सकदे न। जियां पिछले इतिहासै गी पढ़ियै ते उस पर सोच-बचार करियै अस अपने समाजी जीवनै गी सधारी सकने आं, इयां गै भारती संस्कृति दे राखे, इनें लोक-गीतें दी मदद लेइयै अस अपना भबिक्ख पक्की नीआं पर खडेरी सकने आं। इन्दी लोई कन्ने, अस रस्ते दे न्हेरें ते रकावटें च बी अग्गें बदी सकने आं। |
“जोबन ढली बो जाना, ते जिंदे मरी बो जाना। |
जेड़ा मंत्री जां सेवक अपने राजे गी बिना समझे जाने सिद्धा गै युद्ध छेड़ी देने जा लाका छोड़ी देने दी सलाह् दिन्दा ओ दुष्ट ऐ। |
रश्मि झट बोल्ली— “नाऊ कम आन मम्मी, बी ए स्पोर्ट। एह् इ’यां गै करदियां न। अज्ज एह् बिल्कुल ठीक न। बल्लड-प्रैशर बी नारमल ऐ, होर बी कोई खास तकलीफ हैनी— शी इज सिम्पली फीलिंग वीक, इ’नेंगी ते कोई तकलीफ दी क्हानी सुनने आह्ला लोड़दा ऐ— बस तुन्दे आंगर कोई मास्टर जी-ओह् सॉरी, प्रोफैसर साह्ब।” |
बड़ी दुबधा दी स्थिति ही माता आलमां दे मनै दी। की जे जमीना दे इस झगड़े च बीरपुरै दे चाड़कें दा गै इक चौधरी परोआर बी इक फरीक हा। आलमां ने उस चौधरी गी सद्धी भेजेआ। चौदरी ने आइयै रणपत गी ते माता आलमां गी इस झगड़े दी पिछली क्हानी सुनाई। दो पीढ़ियां पैह्ले बी एह् तनाजा उट्ठेआ हा तां परोह्त रणपत हुंदे दादे, बावा उग्रदेव होरें पैंच बनियै उस तनाजे गी मटाया हा। उन्हें दौनें घड़े दी मालकीच औने आली जमीना दी हद-बंदी कीती ही ते पक्की नशानदेही बी करी दित्ती ही। उस चौधरी चाड़कै कन्ने आए दे इक बढ़ेर चाड़कै ने गलाया जे उसने अपने पिता कोला सुनेदा ऐ जे बावा उग्रदेव होरें इस फैसलें दा ब्योरा कुतै अपनी बेही पर लिखी रक्खे दा ऐ. साढ़ा असली बन्ना उस फैसले मूजब चूहे चकक ग्रां दी हद्दै दे कन्ने जाई मिलदा ऐ। पर बांगी ने बल्ले-बल्लें, उस बन्ने दे बाह्ले नशान मटाइयै साढ़ी सैकड़े घमां जिमीं पर दुबारा अपने हल चलाई ले न। की जे ओह् इसलै जोरा च ऐ। ओह्दा लहु गर्म ऐ ; ओह्दी अक्खियें च लाली ऐ। पिछले बरै साढ़े इस चौधरी दा भतरीआ इस्सै तनाजे च होने आली मारकुटाई च, सिर फटने करी मरी गेआ हा। परतिहानी जी, इस्सै करी अस लोक इस जुलम-जाबरी गी, अपनी छात्ती पर सिलरक्खियै जरै करने आं। असेंगी इस गल्ला दा बड़ा चबात लग्गा जे बांगी चाड़कै ने आपूं गै रणपत होरें ग अपना परोह्त बी थापी लेआ ते हून, अपने उन्हें आदमियें दे लहुलुहान होने करी, उसने परोह्त होरें गी गै पैंच बनियै इस तनाजे गी मकाने आस्तै बी आखेआ ऐ ! ओह् इन्ना बदली कियां गेआ ऐ ? |
दिवाकर : (उमा गी बाज मारियै) उमा, दुखिया होर आए दे न कोई चा-छा पलाओ न। |
एह कनेही पर्देदारी ऐ? |
दीनू : (गाना) “इनें मैहलैं दे बिच बिच बे बाबुल डोला नईं लंगदा। दो इट्टां पटाई सुटगे,पटाई सुटगे, धिये घर जा अपने। ” |
’दिल तोड़ने वाले तुझे दिल ढूंढ रहा है’ शकील |
नाटिंघम, 15 जून (वार्ता)। ट्वंटी-20 क्रिकेट विश्वकप दे खताब दी दौड़ थमां बाह्र होई चुकी दी टीम इंडिया दा मंगलवारें दक्खनी अफ्रीका दे खलाफ होने आह्ला मैच छड़ी औपचारिकता गै रेई गेआ ऐ ब टीम इंडिया इस मैच गी जित्तियै ऐतवारें इंगलैंड दे हत्थे थ्होई दी हार दे गम गी थ्होड़ा घट्ट करना चाह्ग। |
“किस्मत गै कौडिया खुट्टी निकली, जम्मे हे तां लगे विपता भोगन। निक्के हुन्दे गै बब्ब मरी गेआ हा होर कोई घरै च स्याना नेहा ढौन्दे पौन्दे ब्याह बी अपने सिरै गै ढलदी बरेसा च शाहें कोला कर्जा चुक्कियै कीता बो बड़ी मुश्कलै कन्नै तारों दे बब्बे गी पन्दरा सौ त्रै बीआं रपेआ दित्ता दे छन्दे-मिन्नतां जेकियां कीतियां सै बक्ख, तिगड़ा जाइयै फी औं ब्याह करने आला बनेया।” बल्गम थुक्कियै फी बोलेआ- “अदुं ए तारो ञ्याणी ही, हौली उमरी दी ही, ए जुआन होई तां औं उमरी भरोई गेआ। मिगी मता तां रोगैं नेड़ा कीता उमर-अमर अजै बी होने जीने दी ऐ। दौं घट्टी पंजाऐं दा होआं औं। साढ़े जैलदार होरें पंजाएं बरें दी उमरी च बी त्रिया ब्याह कीता हा ते त्रिये ब्याह दा गै अगड़ी साख चली ही। जिन्दू दा कोई भरोसा नईं, खबरे निकली जानी ऐं के, पर तारों दा मिगी बड़ा झूरा लग्गी गेया ऐ। पर कोई में बत्हेरा सण्डेआ ते बत्हेरा घालेया रमाने कन्ने टिकी रौह्ग तां एदे खाने आस्तै टिगड़ बत्हेरे न। |
उद्धर छिंजै दे लाकड़ी, पैह्लवानें दे जोड़ पान लगे तां बाकी बिना मुकाबले गै, पर बड्डी माल्ली उप्पर गामो कन्ने घुलने लेई होर ते कुन्ने दम रक्खना हा, नैंतू ठोकर बी जरकी गेआ। दोलड़ माल्ली दा घोल लग्गने तोड़ी इयै अड़ी-तड़ी लग्गी दी रेही। |
शर्मा- सुआल गै पैदा नेईं होन्दा। म-म-मेरा मतलब ऐ तुस इन्ने तौले कियां जाई सकदियां ओ? |
मानु खुश होइयै नच्चन-त्रप्फन केह्ड़े लै लगदा ऐ। अखै, जिसलै घरै च पकवान आदि सुआदले पदार्थ बनै करदे होन। ते घोस-मस्होरे उसलै होन्दे न जिसलै शाह् दुहार बसूल करन सिरै पर आनी चढ़ै। |
एह् स्हाड़े आस्तै बड़े फखर आली गल्ल ऐ, स्हाड़े कोल साहित्य-शास्त्र(काव्य शास्त्र) दी बड़ी लम्मी परम्परा ते समृध्द बरास्त ऐ। भरत मुनि कोला लेइयै पंडितराज जगन्नाथ तक ठारां सौ बरैं च संस्कृत काव्य शास्त्र दी बड़ी शक्तिशाली परपरा रे’ई जिसदे च बड़े-बड़े प्रकांड विद्वान ते काव्य शास्त्री होए। |
राजू : तां फी तुसें गी बी थोए दा होना ऐं, एह् वीर चक्कर। तुस रोज सनान्दे ओ जे औं जपान च लड़ेआ हा। किन्ने गै जपान्नी मारे हे। |
बसन्त- तूं ते दुएं दे मनें दे भेत पढ़ी लैनी एं मदनिका ! |
भारत ने इजरायल दे कन्नै दौं ज्हार बराक मार्क अट्ठ मिसाइलें दे सौद्दे उप्पर दौं मार्च गी चुनां दी घोशना थमां ठीक त्रै दिन पैह्लें गै दसख्त कीते हे ते मार्क्सवादी कम्युनिस्ट पार्टी ने कल्ल गै एह् मंग चुक्की ही जे इस सौद्दे गी निलंबित करियै इससदी जांच केंद्रीय जांच ब्यूरो थमां तैह्कीकात करोआई जा। पार्टी ने इस सौद्दे इच छेह् सौ करोड़ रपें दे कारोबारी शुल्क उप्पर सुआल चुक्कदे होई इसगी दलाली मन्नेआ ऐ। करोबारी शुल्क बीमा, बैंक ते परिवहन लागत दे तौर उप्पर दस्सेआ जा करदा ऐ। |
एह् छेड़ा अज्ज बी कराम (अल्ल) जां जातें दी सूरता-च मजूर न। श्री मदन उंदै अनसार कराम इक्क संस्कृत लब्जे हां निकलादा ऐ ते जाती दै थाह्र बरतोंदा ऐ। अङरेड़ी ते उड़दु अक्खरैं इनैं नांएं दा होलिया गै बदली छोड़ा दा। इस कारण खर (खोता) खेर, गोर-गावर, राज़दान ‘रोज़डन’ ते कोल ‘कोला’ बनी गेदे। इंय्यां गै कश्मीरी अपनी कुसे अल्ले गी मनासब नीं मिथी री किश दूइयां जाती चलाई बैठदे न ते इंय्यां ‘खर’ हां दरेआ, रक्शू हां तिक्कू बगैरा बनी गेदे। |
ओहदी हट्टी खुल्ले दे दिक्खियै, ग्राहकैं दी खड़मल्ली जन पेई गेई। सेऽ बनाने आलैं दा इक हाड़ जन उठी आएआ। चिटि्यां कलिआं दाढ़िआं, उस्तरै दे गलै मिलन लगिआं। उपरोतली लोक दाढ़ियां मुनाई जारदे हे, केई लोक सिरै दे बाल मुन्नने लेई बी गलाऽ करदे हे पर शबीरा गलांदा, अज्ज में छड़ी जहामद करनी ऐ, सेऽ आलें दी भीड़ घटने बाद सिरैं दे बाल तुआरङ। |
क्हानी च टिवस्ट आह्न्नने लेई दोह्री भूमकां दा चलन पराना |
भाजपा सत्ता च आई मजूदा शिक्षा नीति गी बदलग |
चिलम चौकी तगर पुजदे-पुजदे संञ होई गेई ही ते अग्गें दा सफर कल्लै उप्पर छोड़ियै फौजा दे ऐह्लकारें सलाह्-मशवरा कीता ते सफरमियानें गी अग्गूं रस्ता तुप्पने आस्तै लाया। दौं घड़ियें च रस्ता सफरमियानें तुप्पी मारेआ ते फौज दिखदे-दिखदे पीर डाह्डा टप्पी गेई ते शोरे जाई पुज्जी। इत्थें फी जरनैल बाजसिंह ने हाकां पाइयां जे घर-बाहर ते हुन दूर रेहा चुके दे न। इस्सै मूजब हुन सिर्फ गिलगित्त पुज्जने दी गल्ल सोचो। जम्मू दे डोगरें दा यश बरकरार रखदे होई दिखदे-दिखदे गिलगित्त पुज्जी जाओ ते जगीरें दे हकदार बनो। डोइयां, दक्कने ते राम-घाट होंदी होई डोगरा फौज पुजी जाई पुज्जी। उत्थें इक पक्की चौकी खडेरी गेई। जरनैल बाजसिंह दा झंडा झुल्लन लगा। जरनैलै ने उत्थें अपने साथियें कन्ने सलाह्-मशवरा कीता ते करनैल भागसिंह गी हुकम होआ चिलास गी फौजा दा इक दस्ता लेइयै जाने दा। करनैल भागसिंह कन्ने करनैल खजूरसिंह बी हे। आपूं फौज लेइयै जरनैल बाजसिंह गिलगित्ता भेठा टुरी पेआ। फी आए चितराल दे खड्ड। उन्नें खड्डें उप्पर गै लौह्की नेही झड़प होई। भुट्टापा ने अबदखां माली ते फी उमरी खां पठान भेजे हे दरवेश बनाइयै-ए आखने आस्तै जे अस ते आकी आं ते साढ़ा मुलख बी आकी ऐ। थुहाड़ा साढ़े मुलखै च बगैर इजाजत औना ठीक नेई। पर बाजसिंह जरनैलै ने उनेंगी ए आक्खियै बापस परताई दिता जे जम्मू आले राजे दे ख’ल्ल गै चिलास, चितराल ते गिलगित्त रेहा ऐ ते हुन आकी दा मतलब लड़ाई ऐ, करो ते मजा चक्खो। प्हाड़ खूनी बर्फ कन्ने भरे दे हे-मौती दा इन्तजार करदे बर्फू दे फनाके सां-सां चलै करदे हे। चितराल दे किले कच्छ जाइयै जरनैलै ने अपनियां फौजां रोकियां ते माता कालका बाह्वे आली दा ध्यान लाइयै पीरमिट्ठे दी मन्नत कीती जे डोगरै दी पत रेही जा। फी पैह्ला हल्ला गै मारियै डोगरा फौजां चितराल दे बिच जाई खड़ोतियां। अपनास ते बारीघाट जम्मियै लड़ाई होई। |
अमिताभ अपने ब्लाग इच अभिनय दी मुश्कल प्रक्रिया गी समझांदे होई आक्खेआ जे अभिनय दूए शरीर इच दाखल होने दे समान ऐ, जेह्दे इच अभिनेता गी अपना व्यक्तित्व छोड़ियै पर्दे उप्पर निभाए जाने आह्ले किरदार च समाना हुंदा ऐ। उस बेल्लै ओह् अपने शा परे होइयै पर्दे उप्पर निभाए जाने आह्ले किरदार दा लबादा ओढी लैंदा ऐ। कैमरे दे सामने ‘एक्शन’ आक्खदे गै कलाकार अपने वास्तविक चरित्र थमां उलट दूए चरित्र इच दाखल होई जंदा ऐ यानि ओह् सामान्य थमां असामान्य बनी जंदा ऐ यानि ओह् सामान्य थमां असामान्य बनी जंदा ऐ। नेहा करियै अभिनेता कुतै ना कुतै शारीरिक तौर उप्पर अपने आप गी नुकसान जरूर पजांदा ऐ। |
इक धमाका, गड्डी दे परखच्चे, अग्ग, लोऽ, सेक धूआं। लहु, मांस मिट्टी-सोआह्—डीज़ल—होर अग्ग, होर सेक, फकोंदे मासै दी मुश्क। |
स्विस बैंक च जमा भारतीय नागरिकें दे काले धन गी कडिढ़यै देश बकास च लाने दी गल्ल आक्खने आह्ले भाजपा नेता लाल कृष्ण आडवाणी दी जैदाद ब’रे 2004 च छड़ी। 30 करोड़ ही जेह्ड़ी ब’रे 2009 च बधियै 3.5 करोड़ रपे होई गेई ऐ। गांधीनगर सीट थमां नामांकन दाखल करदे समें आडवाणी ने हल्फनामे च दस्सेआ जे पिछले लोकसभा चुनांऽ दे मकाबले उंदी ते परोआर दी जैदार्द तकरीबन त्रै गुना बधी ऐ। |
नंदीग्राम दी घटना ने अग्ग च घ्यो पाने जनेहा कम्म कीता ते नंदीग्राम हिंसा दे परैंत माओवादियें अपने आंदोलन दी रूपरेखा तैह् करी लैती ही ते माकपा दे खलाफ अपना पूरा मोर्चा खोली दित्ता हा। |
पौड़िऐं दे पैह्ले छत्ता दे मोड़ उप्पर पुजदे गै मेरे कन्नें च पच्छमी शास्त्रीय संगीत दी लैह्र टकराई, फ्ही नजर अद्धे खु’ल्ले दरोआजे चा कताबें उप्पर पेई। मिगी पता हा क किश चिरा दा मसेइया जी ने पैह्ले छत्ता आह्ला एह् सैट कुसै गी कराए उप्पर दित्ते दा ऐ। में किश झक्केआ फ्ही पोटें कन्नै दरोआजा ठ्होरेआ। कोई नेई बोल्लेआ। में दरोआजे गी पुल्ला ने’आ धिक्का देइयै कमरे अंदर कमरे च चली गेआ। इ’यां समझोआ कुसै घरा च नेई-कुसै लाईबरेरी दे कमरे च आई गेआं। कन्धें कन्नै लग्गी दियां उच्चियां लमारिआं कताबें कन्नै ठसा-ठस भरोची दियां हियां। में डूंह्गा साह् लेआ, कमरा कताबें दी उस खश्बो कन्नै भरोचे दा हा जेह्ड़ी मी निक्के होंदे कोला है बड़ी पसंद ही। इ’यां समझोंदा हा जियां जगह घट होने करी कताबां लमारिएं दे खान्नें चा बाह्र छालां मारा दियां होन। चमड़े दे मुट्टे-गद्देदार, भारी सोफे उप्पर, काली भारी ते लिश्कनी लक्कड़ी दे मेजा ते तरपाई दे उप्पर-इत्थूं तगर जे फर्श उप्पर बिशे दे कलीन उप्पर बी कताबां ते रसाले खिल्लरे दे हे। इन्दे चा किन्नियां गै कताबां खु’ल्ली दियां हियां, जि’यां कोई इक्कै बेल्लै सारियां कताबां किट्ठियां पढ़ने दी कोशश करा करदा होऐ। प्यानो दे संगीत दियां लैह्रां-कोने चा बड्डे नेह् रिकार्ड प्लेयर चा आवा करदियां हियां। किन्नै गै रिकार्ड ताहीं-तोआहीं पेदे हे। पिच्छें आह्ली इक लमारी दे चार-पंज खान्ने रिकार्डें ते टेपें कन्नै भरोचे दे हे। |
भारत ते पाकिस्तान दे रिश्तें लेई एह् सेही नेईं ऐ। दौनें देशें बश्कार शांति वार्ता दा जम्मू कश्मीर गी बड़े समें थमां इंतजार ऐ। मनमोहन सिंह होरें मुम्बई हमले परैन्त भारतीय संगठनें दे दबाव च आईऐ बी पाकिस्तान दे प्रति नर्मी दा रुख नेईं छोड़ेआ हा इस करिऐ उंदे कोला मेद होर होई जंदी ऐ ब जिस चाल्ली कन्नै हफीज दी रिहाई होई ऐ ओह्दे कन्नै ते ओह् बी परता दित्ते बिजन नेईं रेई सकदे। नेह् बेल्लै इयै दुआ कीती जंदी ऐ जे मुम्बई हमने परैन्त परते च जेह्ड़ी अपरिपक्वता ही ओह् इस बारी दिक्खने गी नेईं थ्होए। |
घर परतोआ तां चित्त बड़ा दोआस हा। कोई इक बज्जे दा समां हा। ठंड खासी ही। में रसोई चा कांगड़ी आन्दी ते सेकन लगा। इन्ने चिरै च घरैआली रुट्टी लेई आई। मेजा पर थाली टकान्दियागी उसी में पुच्छेआ, "सच दस, तुगी शारदा दे मरने दा कोई बसोस नेईं होआ।" मेरियां अक्खीं परसिज्जली आइयां। |
मां : (नित्तआनन्द हुन्दे पासै दिखदे होई) के होआ ? |
नमीं दिल्ली, 15 मार्च। लोकसभा चुनांऽ लेई इस बारी भारती जनता पार्टी दे पास्सेआ गुजरात दे मुक्खमंत्री नरेंद्र मोदी नम्बर वन चुनांऽ प्रचारक दे रूपै च उभरा’रदे न। |
मोतियाबिंद दे मरीज स्हेई समें उप्पर अपनी अक्खें दी जांच ते रोग दी पन्छान करियै मोतियाबिंद दी सर्जरी दे क्षेत्र च विकसित स्टेलैरिस-माइक्रो इनसिजन कैटरेक्ट सर्जरी (एस-एमआईसीएस) जनेई आधुनिकतम तकनीकें दी मदद थमां ना छड़ा फ्ही नेत्र दृष्टि पाई सकदे न बलके अपनी नजर पैह्ले थमां बेह्तर बनाई सकदे न बलके अपनी नजर पैह्ले थमां बेहतर बनाई सकदे न। स्टेलैरिस-माइक्रो इनसिजन कैटरेक्ट सर्जरी (एस-एमआईसीएस) सारे कोला निक्के चीरे दे कन्नै कीती जाने आह्ली सर्जरी ऐ जिन्नै चीरे दे आकार गी 32-34 मिलीमीटर थमां घटाइयै 16-18 मिलीमीटर करी दित्ता ऐ। |
रामचन्द्र : प्लोज़ प्लीज़। (डायरैक्टर प्रवेश करदा ऐ) |
गीता : फिर उयै डींग-पडीगियां गल्लां। अच्छा गिट्टू दी कताब आंदी नईं? |
चलो में त्यार आं। में बी तुन्दे चक्करवर्ती कन्ने किश कम्म ऐ। उनें गी आखना ऐ जे कांची गी परतोन्दे बेल्लै किश अदब कायदे सिखदे जान।" |
सिद्धान्त कौमुदी इक विस्य़तृत ग्रन्थ ऐ इसदे दो संक्षित संस्करण त्यार कीते गे जि’नेंगी मध्य कौमुदी ते लघु कोमुदी नांए कन्नै जानेआ जंदा ऐ। संस्कृत पाठशालाएं च आम तौरा पर लघु कौमुदी कन्नै संस्कृत व्याकरण दा अध्ययन रम्भ कीता जंदा ऐ ते फ्ही दर्जा-बृ-दर्जा सिद्धान्त कौमुदी तगर दी शिक्षा दित्ती जंदी ऐ। |
भिक्खु-( सुनियै ते घबराइयै) उपासके ! आर्य चारुदत्त पर ऐ दोस लग्गा ऐ जे उसने तुन्दी हत्या कीती ऐ, फी उनेंई चण्डाल सूली देने आले थारै पर लेई जा करदे न। |
राजे नै उसी पानी बिच सुट्टी ओड़ेआ। ओ पोआ आखन लगा अऊं बड़ा लौका ते निर्बल आं। मिकी बड्डियां मच्छियां खाई जाङन। अऊं थुआड़ी शरण आं। म्हाड़ी रक्षा करो। राजे नै तरस खादा ते उसी कर्मण्डलु बिच पाइयै ते आश्रमै बिच लेई आये। इक्कै रातीं बिच ओ पोआ बड्डा होई गेआ। ते राजा गी आखन लगा कर्मण्डलु बिच मिकी कष्ट हुन्दा ऐ। कुसै बड्डै नेए थार रक्खो। राजा नै उसी बड्डे भाण्डे बिच पाया। ओ कोई दौं घड़िएं बिच त्रै हत्थ मठोई गेआ। फी कुसै बड्डे थारै गितै आखन लगा। राजा नै उसी इक तला बिच पाई ओड़ेआ मच्छी उत्थें होर बड्डी होई गेई। राजा नै उसी इक सरै बिच पाई ओड़ेआ। ओ उत्थें बी नेईं समाई। फी राजा नै उसी इक झीला बिच सुट्टेआ। ओ उत्थें होर बड्डी होई ते राजे गी बिनती करन लगी। राजा बड़ा हरान होआ। उसनै उसी समुद्रै बिच सुट्टी ओड़ेआ। ओ आखन लगी इत्थें बड़े बड्डे 2 जीव न। मिकी खाई जाङन। इत्थें नईं छोड़ो। राजा आखन लगा-तुस कुन ओ? मिकी की हरान करा दे ओ? तुस ते कोई भगवान दा रूप लबदे ओ। ममूली मच्छी बिच नेइआं गल्लां नईं हुन्दियां। मच्छ रूप भगवान बोले तूं ठीक बुज्झी लैता ऐ। अज्जै कोला सतमें रोज ए त्रैवै लोक पाणी बिच डुब्बी जाङन। उसलै इक किश्ती तरदी 2 थुआड़े कच्छ औग। तूं अन्न, बी, ते सारें जीबें दा इक इक जोड़ा लेइऐ उप्पर बई जायां। ओदे उप्पर सप्तरिषी बी बैठे दे होङन। |
क्षेत्र दे नेता शप्तान सिंह, कुलदीप सिंह ने दस्सेआ जे इत्थै शिक्षा दा स्तर नेईं दे बरोबर ऐ जेह्दे कारण इत्थूं दे लोक मते पढ़े-लिखे नेईं हैन। हालांकि ग्रां पनासा च हॉयर सकैंडरी, नाला पनासा च मिडिल स्कूल, गुंदाली च मिडिल स्कूल, गजोती च प्राईमरी, बंदाल च प्राईमरी स्कूल न। |
लोक-साहित्य कुसै बी जाति जां कौमै दा इक अनमुल्ल खजाना होंदा ऐ। इयै केह्ड़ी गल्ल अस डोगरी लोक-साहित्य बारै बी आखी सकने आं। डोगरी च लोक-साहित्य दा अनसभ खजाना ऐ। एदे च लोक-गत, लोक-कत्थां, मुहावरे, खुआन ते बुझारतां शामल न। |
जनानी 1: के सनां, कम्म करी करी दुंद निकली जंदी ऐ, अति सिर-पीड़ होआ दी ऐ। |
अकाल जां अप-मृतु मरे दे मनुक्खा दी आतमा दी गति नेईं होंदी ते ओह् बदला लैंदी ऐ। नुडाड़े कोप थमां बचने लेई लोक अनुश्ठान राहें उसी देव पद देइयै जां कुलदेवता मत्रियै ओह्दी देह्री बगैरा बनाई दिंदे न जेह्दे च नुहाड़े मोह्रे थापे जंदे न। गारड़ी कारका दे रूपा च ओह्दा जीवन-चरित्तर गांदा ऐ ते इस स्तुति गी कारक गलाया जंदा ऐ। |
‘भगवदज्जुकीयम्’ ए नां गै किज बड़ा ओपरा ऐ। एदा अर्थ ऐ मर्द बेसवा ! एदा लेखक कोई ‘बौधायन’ ऐ, जेदे बारे च मिगी कोई जानकारी नेईं मिली सकी। अनुमान इयै जे ए नाटक बी, संस्कृत नाटकें दे विकास युगै दी, अर्थात् सतमीं-अठमीं सदी दी गै इक रचना ऐ। एदा साधु-सम्प्रदाएं सरबन्धी चित्रण बी अठमीं सदी दे ‘मत्त विलास’ नां दे प्रहसन कन्ने खासा मिलदा-जुलदा ऐ। मत्त विलास कोला भगवद् अज्जुकीयम् दे कथानक दा घेरा बिन्द जादा खुल्ला ऐ। मत्त विलस इक्कै स्थिति गी अर्थात् कपास दे गोआची जाने गी केन्दर बनाइयै शैव, शैत्क क्षमण ते कपाली नां दे केइयें साधु-सम्प्रदाएं दे पैरूकारें दे ‘क्लोज़ आ शॉट’ (Close up shot) लैंदा ऐ ते उन्दे मूहें पर लग्गे दे बह्रुपें दे मरक्खे चुक्की चुक्की दसदा ऐ। पर एदे बपरीत भगवद् अज्जुकीयम् च बौधायन ने उस समें दे समाज दे किज होर महत्वपूर्ण किरदारें गी बी अपनी इस ‘खेड़ै’ च शामल करी लैता ऐ। ओ किरदार न अज्जुका अर्थात् नच्चने-गाने आली बेसवा ते सेठ। सेई होंदा ऐ जे उस बेल्लै इनें बेसवाएं गी समाज दा कोई निन्दत अंग नेईं हा समझेआ जंदा। ए अज्जुका, जेदा नां बसन्तसेना ऐ, इस नाटकै दी नायिका बी ऐ ते उऐ इसदा प्रमुख केन्दरी पातर बी ऐ। नाटकै दियां सारियां घटनां उस्सै दे आलै दुआलै फिरदियां न। इस प्रहसन त शांडिल्य (चेल्ला) समाज दे सधारण खलके वर्ग गे उस गबरू अगै दा प्रतीक ऐ जिसदी बुनियादी समस्या ‘भुक्ख’ ऐ. ढिड्ढै दी भुक्ख, संसारी सुखें दी भुक्ख, रूप-शलैपै गी छूने ते प्यार दा रस चक्खने दी भुक्ख। जीव्है दी भुक्खै गी शान्त करने आले, रसमय नेकां पदारथ लोकें दे घरें च रोज बनदे न पर ओ सब उस बचैरे दी छुट्टी हाम्बै कोला दूर न। रूप संगीत ते प्यार दी त्रवेणी रूप अज्जुका कन्ने बी जीवन च उसदी ए झत्त उसलै होई जेल्लै ‘रूपै द ओ नदी’ सुक्की गेई ही। |
पिछले कइएं म्हीनें थमां ओ इस्सै चाली टुरदी जा करदी ऐ—इनें सुआलें कन्ने लड़दे होई। हून ते उसी सुआल भुलदे जा करदे न, ते छड़ा लड़ना गै लड़ना रेई गेदा ऐ। लड़दे होई उसी हून हत्थ-पैर नईं ल्हाने पौंदे। |
’तू’ किश नईं करी सकदा रणू।’ खैरू दी लगानी जियां भरड़ाई गेई। रणू नै अगड़े हौइयै खैरू दी बांह् फगड़ी लैती। |
माधो : [मसकाइयै] उनें गी आखो जे पढ़ाई जरूर बर जरूर अग्गें चलग। ओ बिन्द बी चिन्ता नईं करन। मनोज, सुनेआ तेरे बोबो जी के आखा करदे न? |
करसानें दे ब्याहें च जिस दिन जड़ेह्त जां सम्हाला होंदा, उस हां इक दिन पुज्ज परतोंदी पजेकिया आली रातीं गीत गूंजन लगी पैंदे न—जां जिसलै जान्नी लुआह्-घर होऐ ते त्रिय्यै दिन बरदाह्नी होऐ। इनें बेल्लें गीतें दियां बक्खरियां-बक्खरियां जोड़ियां बे’ई जन्दियां न। इक दा गीत सम्भै तां दूई जोड़ी उस गीतै गी पड़छी लैंदी ते ए सिलसला बाजै बेरीं 18-18 घैंटें चलदा ऐ। बाह्र पसारिया मड़दै गीत सम्हाया तां अन्दरोठिया जनानियां रम्भ होइयां। बाजै बेरीं चार-चार जोड़ियां किट्ठियां बे’ई जन्दिया। मीर-बसदे लोक दूरा-दूरा दा गतारें दियां जोड़यां साइयां-र सदाई भेजदे। तरकालैं गीत रम्भ होईंदे ते आपूं-चैं मकाबला चली पौंदा। असकर त्रोड़क चलदे, जिस च हर गतारा गी भाख चाढ़ना पैंदा ऐ। सारें दा इयै जतन होंदा जे नमें हां नमां गीत लाया जा ते अगली जोड़िऐ गी भलकेरेआ जा। इस आस्तै सुर बड़ी जुगती ने फेरदे न, तां जे अगली जोड़ी ओ सुर गै निं बनकाई सकै। इसलै गै नमें गीत घड़ोन लग पौंदे ते इक-इक रातीं च बिहारां गीत गण्ठोई जन्दे। ईंदै स्यालै रातीं झिक्कियां होंदियां ते अग्गी दा ग्याना बाली चपारै गतारें दियां जोड़ियां डटी जन्दियां डटी जन्दियां ते कन्ने च औंगलीं देई मस्त दुनिया च लीन होईंदे। |
1971 इच राजकपूर ने फिल्म ‘मेरा नाम जोकर’ दा निर्माण कीता जेह्ड़ी बॉक्स आफिस उप्पर बुरी चाल्ली नकारी दित्ती गेई। |
सचिन किश मते आक्रामक तेवर अपनाए दे हे ते उनें ताबड़तोड़ शॉट खेड्ढने शुरू करी दित्ते। इस दरान गंभीर ने टैस्ट इच अपना पंञमां सैकड़ा ठोकी दित्ता। उनें 265 गेंदें दा सामना करदे होई 14 चौकें दी मदद कन्नै नाबाद 102 रन बनाए न। दूई बक्खी मास्टर ब्लास्टर सचिन ने टैस्ट इच अपना 52मां अर्द्ध सैकड़ा लाया। ओह् 58 रन उप्पर नाबाद न। हुन भारतीय खढारी जित्थें मैच दे पंञमें ते खीरी दिन टैस्ट ड्रा करोआने गित्तै खेड्ढङन उत्थें किवी टीम दे कप्तान वेट्टोरी अपने गेंदबाजें दे भरोसे मैच जित्तने गित्तै पूरा जोर लाङन। |
नमीं दिल्ली, 14 अप्रैल। 15मीं लोकसभा चुनांऽ च करोड़पति बाहुबली ते कारपोरे मदवार बछकार हिन्दी दे इक लेखक बी अपनी किस्मत आजमाने मदान च आई गे न। |
मैकबैथ —की? नीचा, दस्स ज्हार हंस न? |
दुरजोधन ऐ इसलै कुत्थें ? |